Antonio Čolak

Antonio-Mirko Čolak (sündinud 17. septembril 1993 Ludwigsburgis) on Saksamaal sündinud Horvaatia jalgpallur, kes mängib ründajana Šotimaa kõrgliigaklubis Rangers.

Klubikarjääri algusaastatel mängis ta põhiliselt Saksamaal, kuuludes sellistesse klubidesse nagu 1. FC Nürnberg, 1. FC Kaiserslautern, SV Darmstadt 98 ja FC Ingolstadt 04. Hooajal 2014–2015 mängis ta Nürnbergist laenul Poola kõrgliiga klubis Gdański Lechia ning lõi kokku kümme väravat.

Aastatel 2018–2020 mängis ta Horvaatia kõrgliiga klubis HNK Rijeka. Hooajal 2019–20 lõi ta Horvaatia kõrgliigas 20 väravat ning oli kahe teise mängija kõrval liiga suurim väravakütt. Aastatel 2019 ja 2020 võitis ta Rijekaga Horvaatia karikavõistlused.

2020. aasta septembris sõlmis ta lepingu Kreeka kõrgliiga klubiga PAOK FC. 2021. aasta märtsis läks ta Rootsi kõrgliigaklubisse Malmö FF. 2021. aastal lõi ta Rootsi kõrgliigas 14 väravat ja tuli Malmöga Rootsi meistriks.

2022. aasta juulis sõlmis ta kolmeaastase lepingu Rangersiga."Rangers Confirm Antonio Colak Signing". rangers.co.uk. 7.7.2022. Vaadatud 10.7.2022

Horvaatia jalgpallikoondises debüteeris Čolak 11. novembril 2020 sõprusmängus Türgi vastu.https://www.transfermarkt.com/antonio-colak/nationalmannschaft/spieler/160668 (vaadatud 15.7.2021)

 Saavutused 
Rijeka
Horvaatia karikas: 2018–19, 2019–20
Malmö FF
Allsvenskan: 2021
PAOK
Kreeka karikas: Teine koht 2021–22

 Viited 

Kategooria:Horvaatia jalgpallurid
Kategooria:1. FC Nürnbergi jalgpallurid
Kategooria:1. FC Kaiserslauterni jalgpallurid
Kategooria:Malmö FF jalgpallurid
Kategooria:Rangers FC jalgpallurid
Kategooria:Bundesliga mängijad
Kategooria:Sündinud 1993